Diari Oficial de la Generalitat Valenciana


Sumari del DOGV 5001, del 09-05-2005 (2005/4130)

Informació pública del dictamen d'aprovació de les bases de programació del sector Golf Sud.
--------------------------------------------------------------------------------------------

### Dades del document

Número de DOGV
:   5001

Data del DOGV
:   09-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4130


Organisme emissor
:   Ajuntament de Peníscola

Tipus de document
:   Anunci

Informació pública del dictamen d'aprovació de les bases de programació del sector Golf Sud. [2005/Q4130]
  
L'alcalde president de l'Ajuntament de Peñíscola, fa saber:
  
Que el Ple de l'Ajuntament, en la sessió de data 17 de març de 2005, va adoptar l'acord següent:
  
«8. Dictamen aprovació de les bases de programació del sector Golf Sud. Sotmeses a informació pública les bases de programació del sector denominat Golf Sud de Peñíscola mitjançant anuncis publicats al tauler d'anuncis d'este ajuntament, en el periòdic Mediterráneo de Castellón, de 22 de desembre de 2004, i en el Diari Oficial de la Generalitat Valenciana número 4.912, de 28 de desembre de 2004.
  
Vist que, durant el termini d'informació pública, han presentat al·legacions, que consten en l'expedient, els interessats següents: Vicente Ferrer Foix, en nom propi i com a portaveu de la plataforma ciutadana No a una Depuradora Tan Prop, Vicente Ferrer Foix, en representació de l'associació de veïns de Monxells les Talaies, Stefan Pschor, en nom de la comunitat de propietaris Mont Pitxells, Stefan A. Martin, en nom propi i de l'associació de propietaris de la partida de Pitxells de Peñíscola, Rena Kenmore, Manuel Delgado Repilado, en nom de l'associació de veïns de la partida Pitxells de Peñíscola, José Daniel Rambla Amela, en representació d'Investalco, SA, José E. Esteban de la Puente, Juan Vicente Sanz Sancho, en nom propi i en representació de les entitats, associacions, partits polítics i sindicats adherits a la Plataforma de Defensa de la Serra d'Irta, Enrique Luque López, en representació de l'Associació Protectora de la Naturalesa Llevantina (APNAL-Ecologistes en Acció de Vinaròs) i Pascual Lloret Teruel, en representació de Golf Peñíscola, SA.
  
Una vegada examinat el contingut de les al·legacions presentades i vists els informes emesos pel que fa a això per l'arquitecte municipal i pel tècnic d'administració general de l'ajuntament, i que consten a l'expedient.
  
Vist que l'arquitecte municipal, tècnic redactor de les bases de programació del sector Golf Sud, assenyala al seu informe la conveniència d'efectuar determinades modificacions de detall en algun dels aspectes regulats a les bases, a fi de millorar el document; vist el dictamen favorable emés per la Comissió d'Urbanisme, Servicis i Medi Ambient, de conformitat amb el que disposen els articles 4.2 de la Llei 6/1998, de 13 d'abril, del Règim del Sòl i Valoracions, i en els articles 5.3 i 45.2 de la Llei 6/1994, Reguladora de l'Activitat Urbanística, per majoria s'acorda:
  
Primer
  
Desestimar en la seua totalitat les al·legacions presentades per Vicente Ferrer Foix, en nom propi i com a portaveu de la plataforma ciutadana No a una Depuradora Tan Prop, Vicente Ferrer Foix, en representació de l'associació de veïns de Monxells les Talaies, Stefan Pschor, en nom de la comunitat de propietaris Mont Pitxells, Stefan A. Martín, en nom propi i de l'associació de propietaris de la partida de Pitxells de Peñíscola, Rena Kenmore, Manuel Delgado Repilado, en nom de l'associació de veïns de la partida de Pitxells de Peñíscola, José Daniel Rambla Amela, en representació d'Investalco, SA, José E. Esteban de la Puente, Juan Vicente Sanz Sancho, en nom propi i en representació de les entitats, associacions, partits polítics i sindicats adherits a la Plataforma de Defensa de la Serra d'Irta, i Enrique Luque López, en representació de l'Associació Protectora de la Naturalesa Llevantina (APNAL-Ecologistes en Acció de Vinaròs), de conformitat amb els raonaments continguts en l'informe emés per l'arquitecte municipal de data 8 de març de 2005.
  
Segon
  
Estimar parcialment les al·legacions efectuades per Pascual Lloret Teruel, en representació de Golf Peñíscola, SA, pel que fa a l'adscripció i obtenció dels terrenys en àrea natural, que ha de recollir expressament en l'apartat 3 de les condicions de gestió de les bases la referència a la regulació continguda en l'article 13.6 de la Llei 4/2004, d'Ordenació del Territori i Protecció del Paisatge, i en l'article 15.3 de la Llei 10/2004, del Sòl No Urbanitzable; i pel que fa a la no exigència d'inclusió de ?mesuraments' en la documentació del projecte d'urbanització integrant de l'alternativa tècnica, s'ha de modificar en este sentit l'apartat 6 de les condicions de gestió de les bases i establir que els mesuraments, quadres de preus i pressupost s'hauran de presentar com a documentació integrant de la proposició juridicoeconòmica; i desestimar la resta de les al·legacions formulades per Golf Peñíscola, SA, prenent com a base els raonaments continguts en l'informe emés per l'arquitecte municipal, que consta en l'expedient.
  
Tercer
  
Introduir les següents modificacions a les bases de programació per a la millora del document, de conformitat amb allò que s'ha assenyalat en l'informe emés per l'arquitecte municipal:
  
1. Es corregix el plànol de delimitació de la zona d'expansió urbana, i s'esmenen les imprecisions detectades en relació amb els plànols de zonificació del PORN.
  
2. S'introduïx en el punt 3 de les condicions de planejament la possibilitat de reg de les zones verdes del sector amb aigua provinent de la depuració d'aigües residuals.
  
3. Es matisa el punt 4 de les condicions de gestió, a fi de garantir l'execució del camp de golf i de la resta d'instal·lacions esportives a càrrec de l'urbanitzador.
  
4. Es modifica el punt 6 de les condicions de planejament pel que fa a la creació del nou vial denominat ronda sud, d'acord amb el nou traçat alternatiu proposat en el context de la fase de redacció de la revisió del Pla General, que no faria necessària la construcció d'un túnel, i adjuntar a les bases un plànol indicatiu.
  
Quart
  
Aprovar definitivament les bases de programació del sector Golf Sud de Peñíscola, orientatives per a la selecció de l'urbanitzador, redactades per l'arquitecte municipal, per a l'àmbit territorial comprés per l'àrea d'expansió urbana delimitada pel PORN, situada al sud del sòl urbà, sector denominat Golf Sud de Peñíscola, que limita: al nord, sòl urbà polígon IV, sectors I i III; al sud, barranc del Volant, barranc de la Rabosa i sòl urbà polígon V; a l'est, sòl urbà polígon IV, sector III i polígon VI i mar Mediterrània i, a l'oest, sòl no urbanitzable d'especial protecció de la serra d'Irta, amb la introducció de les modificacions resultants dels acords adoptats en els apartats anteriors.
  
Cinqué
  
Notificar el present acord a tots els interessats compareguts en l'expedient i procedir-ne a la publicació en el Diari Oficial de la Generalitat Valenciana».
  
Cosa que es fa pública perquè se'n prenga coneixement general.